ผมทำความสะอาด​เป็นประจำ​ แต่ครั้งนี้ผมทำความสะอาด​แรงเกินไปจนเกิดเป็นแผล วันแรกก็เจ็บและถลอกถึงฉีกแต่ฉีกไม่มาก วันที่สองก็ยังเป็นอยู่ก็เฉพาะช่วงเช้าหรือช่วงที่มันแข็ง​ตัว วันที่สามเริ่มมีจุดเหมือนช้ำเลือดและจุดที่ถลอกมันก็ยังไม่หายยังเจ็บอยู่ วันที่สี่จุดช้ำนั้นเริ่มใหญ่ขึ้นๆส่วนที่ถลอกก็ยังเจ็ยอยู่ วันที่ห้าเหมือนจุดช้ำนั้นมันแตกแล้วเป็นเหมือนแผลร้อนใน ตั้งแต่วันแรกรู้สึกว่าเวลาทำความสะอาดขี้เปียกมันมีเยอะขึ้นจะผมไม่มันใจว่ามันเป็นขี้เปี่ยกหรือหนองกันแน่ และ มีอาการ​คัน​อยู่ตลอด *หนังหุ้ม​ปลายของผมยังไม่เปิดด้วยครับและผมแน่ใจว่าไม่ได้เกิดจากการมีเพศ​สัมพันธ์​ด้วยครับ
สวัสดีค่ะ ปลายอวัยวะเพศชายเป็นเยื่อบุที่บอบบาง การเสียดสีหรือถูทำความสะอาดแรงเกินไป เป็นสาเหตุให้เกิดแผลขึ้นมาได้ง่าย และในกรณีนี้ที่หนังหุ้มปลายยังไม่เปิดด้วย อาจเป็นแหล่งสะสมของขี้เปียก ทำให้เกิดการติดเชื้ออักเสบขึ้นมาง่ายได้อีกแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายค่ะ เนื่องจากมีภาวะแทรกซ้อนจากหนังหุ้มปลายไม่เปิด คือทำให้เกิดแผลที่อวัยวะเพศ การรักษาด้วยยาอาจใช้ยาสเตียรอยด์ทาบางๆ ถ้าไม่ดีขึ้นแพทย์อาจพิจารณาทำการขลิบหนังหุ้มปลายในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้าๆ เมื่อทำความสะอาดเรียบร้อยแล้วควรเช็ดให้แห้งทุกครั้ง นอกจากนั้น ควรหลีกเลี่ยงการใช้สบู่ที่มีน้ำหอมหรือมีส่วนผสมของสารเคมีเพื่อลดการทำให้เกิดการระคายเคือง